# ชัตเตอร์ แรงอาฆาต ภาพวิญญาณสยอง
ชัตเตอร์ แรงอาฆาต ภาพวิญญาณสยอง  เป็นภาพยนตร์อเมริกันแนวสยองขวัญ ที่ออกฉายในปี พ.ศ. 2551 ที่ดัดแปลงจากภาพยนตร์ไทยเรื่อง "ชัตเตอร์ กดติดวิญญาณ" กลับมาสร้างใหม่ กำกับโดยผู้กำกับชาวญี่ปุ่น มาซายูกิ โอจิไอ นำแสดงโดย โจชัว แจ็กสัน, เรเชล เทย์เลอร์ และเมงูมิ โอกินะ

เนื้อหาของภาพยนตร์เรื่องนี้ได้รับการจัดอยู่ในระดับพีจี-13 ในสหรัฐอเมริกาShutter remake gets PG-13 . www.horror-movies.ca (เรียกข้อมูล 19 ก.พ. 2551) 

 โครงเรื่อง 
เนื้อเรื่องได้กล่าวถึง เบนจามิน ชอว์ หรือ เบน (โจชัว แจ็กสัน) ช่างภาพหนุ่ม ที่ได้เดินทางไปกรุงโตเกียว ประเทศญี่ปุ่น เพื่อทำงานถ่ายภาพแฟชั่นที่มีเงินตอบแทนจำนวนมาก และถือโอกาสฉลองดื่มน้ำผึ้งพระจันทร์กับ เจน ชอว์ หรือ เจน (เรเชล เทย์เลอร์) ภรรยาใหม่ของเขา

เบนเคยมาทำงานในญี่ปุ่นมาก่อนและพูดภาษาญี่ปุ่นได้คล่อง ที่นี่เขาได้พบปะเพื่อนเก่าที่ไม่ได้พบหน้ากันมานาน ต่างกับเจนที่ไม่เคยเดินทางมาที่ญี่ปุ่นเลย และมีปัญหากับการปรับตัวให้เข้ากับวิถีชีวิตของญี่ปุ่นค่อนข้างมาก 

วันหนึ่ง ระหว่างทางที่ขับรถไปยังภูเขาไฟฟูจิ รถของเบนและเจนได้ชนกับสตรีผู้หนึ่งที่ปรากฏตัวกลางวิถีของรถอย่างกะทันหัน หลังจากที่ทั้งคู่ตั้งสติได้ และลงไปตรวจดูผู้ได้รับบาดเจ็บ พวกเขากลับไม่พบร่องรอยของสตรีผู้นั้น หลังจากนั้น พวกเขาก็เดินทางกลับกรุงโตเกียว เพื่อถ่ายภาพตามที่ได้รับมอบหมาย

หลังจากเสร็จภารกิจ เบนก็ได้พบกับปรากฏการณ์ประหลาดอีกครั้ง เมื่อภาพถ่ายผลงานของเขาปรากฏหมอกสีขาวรูปร่างคล้ายมนุษย์อยู่ลาง ๆ เมื่อเจนพบเข้าก็สันนิษฐานว่า ร่างนั้นน่าจะเป็นวิญญาณของเหยื่อที่ถูกรถของพวกเขาชนในอุบัติเหตุครั้งนั้นShutter (2008). www.nangdee.com (เรียกข้อมูล 23 มี.ค. 2551.) 

ด้วยความกลัวปรากฏการณ์ดังกล่าว ทั้งคู่จึงออกสืบหาที่มาของมัน จนได้เรียนรู้ว่าเรื่องลึกลับบางเรื่องก็ไม่ควรยุ่งเกี่ยวShutter (2008) . www.horror-movies.ca (เรียกข้อมูล 18 ก.พ. 2551.) 

 ตัวละครและนักแสดง 
 ตัวละคร ผู้แสดง ตัวละครต้นฉบับจากชัตเตอร์ กดติดวิญญาณ เบนจามิน ชอว์  โจชัว แจ็กสัน ธรรม์(แสดงโดย อนันดา เอเวอร์ริ่งแฮม)โผล่แล้ว!! "ชัตเตอร์ กดติดวิญญาณ" เวอร์ชันฮอลลีวู้ด . www.virginradiothailand.com (เรียกข้อมูล 19 ก.พ. 2551.) เจน ชอว์  เรเชล เทย์เลอร์ดูเพิ่ม Borys Kit. 'Shutter' role is Taylor made . www.hollywoodreporter.com (เรียกข้อมูล 20 ก.พ. 2551.)  เจน(แสดงโดย ณัฐฐาวีรนุช ทองมี) เมงูมิ ทานากะ เมงูมิ โอกินะ เนตร(แสดงโดย อชิตะ วุฒินันท์สุระสิทธิ์) แอลลิสัน คาร์เตอร์  เอริคา เลียห์เซน  ริสึโกะ  เจมส์ ไคสัน ลี  บรูโน เดวิด เดนแมน  อดัม  จอห์น เฮนสลีย์  เซโกะ  มายะ แฮเซน 

 การผลิต 
thumb|223px|ภาพบางส่วนจากภาพยนตร์ - โจชัว แจ็กสัน ในบทบาทของ เบนจามิน ชอว์
ภาพยนตร์เรื่องนี้ผลิตโดย บริษัท เวอร์ติโก เอนเตอร์เทนเมนต์ บริษัท นิวรีเจนซี โปรดักชัน และบริษัท ออซลา พิคเจอร์ส จำกัด และจัดจำหน่ายโดย บริษัท ทเวนตีท์เซนจูรีฟอกซ์Shutter (2008). movies.yahoo.com. (เรียกข้อมูล 22 ก.พ. 2551.) 

เนื้อเรื่องของภาพยนตร์สร้างจากการนำภาพยนตร์ไทยปี พ.ศ. 2548 เรื่อง "ชัตเตอร์ กดติดวิญญาณ" ผลงานการกำกับของ บรรจง ปิสัญธนะกูล และภาคภูมิ วงศ์ภูมิ กลับมาสร้างใหม่ โดย รอย ลี ผู้อำนวยการสร้างภาพยนตร์เรื่องนี้ ได้ทำสถิติซื้อลิขสิทธิ์จากจีเอ็มเอ็ม ไท หับ (จีทีเอช) บริษัทเจ้าของลิขสิทธิ์ เป็นจำนวนเงิน 1 ล้านดอลลาร์สหรัฐ ซึ่งถือเป็นค่าลิขสิทธิ์ที่สูงที่สุดในการซื้อภาพยนตร์จากทวีปเอเชียไปสร้างใหม่เป็นภาพยนตร์อเมริกัน ทำลายสถิติค่าลิขสิทธิ์ประมาณ 5 แสนดอลลาร์สหรัฐของภาพยนตร์ญี่ปุ่น ปี พ.ศ. 2541 เรื่อง "ริงงุ" ที่ถูกนำไปสร้างใหม่เป็นภาพยนตร์เรื่อง "เดอะริง คำสาปมรณะ" (The Ring) เมื่อปี พ.ศ. 2545Remake ชัตเตอร์. www.thaiskinfilm.in.th (เรียกข้อมูล 19 ก.พ. 2551.)

การถ่ายทำเริ่มต้น ณ กรุงโตเกียว ประเทศญี่ปุ่น เมื่อวันที่ 12 มีนาคม 2550 ซึ่งล่าช้ากว่ากำหนดการเดิมที่เคยกำหนดไว้ในช่วงเดือนกุมภาพันธ์ของปีเดียวกันShutter Begins Shooting . www.horror-movies.ca (เรียกข้อมูล 19 ก.พ. 2551.) 

ภาพยนตร์ได้รับการฉายรอบปฐมทัศน์เมื่อวันที่ 21 มีนาคม 2551 ในสหรัฐอเมริกาThai horror remake Shutter gets release date . www.filmjunk.com (เรียกข้อมูล 18 ก.พ. 2551.)  และวันที่ 20 มีนาคม 2551 ในประเทศไทย